اینگیلیستان باش ناظیری بوریس جانسون، آمریکا میللی امنیت مصلحتچی‌سی جان بولتون ایله ایران و هونگ کونگ‌ون دا آرا‌لاریندا اولدوغو بیر دیزی قونونو گؤروشدو.
باش ناظیرلیک اوفی‌سی 10 نومارادان ائدیلن یازی‌لی آچیقلامادا، باش ناظیر جانسونون، دونن اینگیلیس مسئولار‌لار ایله بولتون آراسیندا باشکند لندن‌ده ائدیلن بیر ییغینجاغا قاتیلدیغی بیلدیریلیر.
آچیقلامایا گؤره، ییغینجاقدا ایران ایله هورموز کؤرفزینده یاشانان گرگین‌لیک، هونگ کونگداکی گلیشمه‌لر ایله اینگیلیستان‌نین 5جی آلت یاپیسی موضوعلاری موذاکیره ائدیلیب. توپلانتیدا اینگیلیستا‌نین آوروپا بیرلیگین‌دن آیریلماسی‌نین (بریکسیت) سونرا ایکی اؤلکه‌نین تیجارت علاقه‌لری‌نین آلاجاغی شکیل ایله اینگیلیستا‌نین آمریکا ایله گئنیش بیر سربست تیجارت راضیلاشماسی ائتمه دایانیق‌لی‌لیغی دا گوندمه گلدی. دیگر طرف‌دن جانسونون آمریکا پرزیدنتی دونالد ترامپ ایله ده دونن بیر تلفون گؤروشمه‌سی رئاللاشدیردیغی بیلدیریلدی.
- ایران ایله گرگین‌لیک
اینگیلیستانا باغلی جبل الطاریق اوتونوم رهبرلیگی، 4 ژوئیه ده سوریه‌یه ایستیقامت‌لی تحریملر پوزدوغو سببیله ایران تانکرینی توتوخلامیش‌دیر.
ایران‌لی مسئول‌لار ایسه، گرایس 1 آدلی تانکرین بوراخیلماسینی؛ باشقا میثیللمه ائده‌جک‌لرینی آچیقلامیشدی.
جبل الطاریق یوکسک محکمه‌سی، ایران تانکرینی توتوخلاما مدتینی 15 آوقوست‌ا قدر اوزاتمیشدی.
ایران اینقیلاب محافیظچی‌لری اوردوسو دا 19 ژوئیه‌ده اینگیلیستان بایراق‌لی استنو ایمپرو آدلی نفت تانکرینی هورموز بوغازیندان کئچیشی اثناسیندا دنیزچی‌لیک قایدا‌لارینا رعایت ائتمدیگی سببیله آلیکویدوغونو ائشیتدیرمیشدی.
اینگیلیستان، هورموز کؤرفزی نه علاوه بیر ساواش گمی‌سی گؤندرمیش، بؤلگه‌ده گمی‌لرین کئچید امنیتینی تامین ائتمک اوچون آمریکا ایله اورتاق حرکت ائتمه قراری آلمیشدی.
- 5جی بحرانی
اینگیلیستانین 5جی آلت یاپیسیندا چین‌ین هوآوی شیرکتی‌نین رول آلماسینا ایستیقامت‌لی پلان‌لارین مطبوعاتا عکس اولونماسی اینگیلیستان ایله آمریکا آراسیندا گرگین‌لیگه یول آچمیشدی.
دؤورون باش ناظیری ترزا می، بو موضوعدا مطبوعاتا معلومات سیزدیردیغی سببیله ساوونما ناظیری گاوین ویلیامیسون‌ین ایستعفاسینی ایستمیشدی ویلیامیسون، جانسون‌ین باش ناظیر اولماسییلا یئنی‌دن کابینه‌یه آلینا‌راق تحصیل ناظیرلیگینه گئتیریلمیشدی.
